Tienerseun vermoor glo broerŉ Tienerseun is in hegtenis geneem nadat hy glo sy broer vermoor het in Mahikeng, Noordwes. Sers. Kealeboga Molale, woordvoerder van die polisie, sê die 16-jarige seun het glo sy broer met ŉ skerp voorwerp in die bors gesteek. Die oorledene het glo tussenbeide probeer tree tydens ŉ geveg tussen sy broer en nefie. Die 16-jarige is in hegtenis geneem en het Woensdag in die Mmabatho-landdroshof verskyn. Hy is in die sorg van sy ouers vrygelaat en moet Donderdag weer in die hof verskyn.